**ELŐTERJESZTÉS**

**A KÉPVISELŐ-TESTÜLET**

**2020. október 5-i rendes ülésére**

**Előterjesztés**

**Temető üzemeltetésével összefüggő kérdések**

**beszámoló a temető és a ravatalozó 2019.évi működéséről,**

**a temetőkről és a temetkezésről szóló 20/2011. (09.07.) önkormányzati rendelet felülvizsgálata**

A napirendet tárgyaló ülés dátuma: 2020.10.25.

A napirendet tárgyaló ülés: Képviselő-testület

Az előterjesztést készítette: jegyző

Előterjesztő: Polgármester

A napirendet tárgyaló ülés típusa: nyílt / zárt

A napirendet tárgyaló ülés típusa: rendes / rendkívüli

A határozat elfogadásához szükséges többség típusát: egyszerű / minősített

A szavazás módja: nyílt / titkos

**1.Előzmények, különösen az adott tárgykörben hozott korábbi testületi döntések és azok végrehajtásának állása: ------**

**2. Jogszabályi hivatkozások**: ----

**3.Költségkihatások és egyéb szükséges feltételeket, illetve megteremtésük javasolt forrásai:**

**-----**

**4. Tényállás bemutatása:**

**I.** **Beszámoló a temető és a ravatalozó 2019.évi működéséről**

A Telki önkormányzati fenntartású temető üzemeltetését a Gyertyaláng Kegyeleti Közszolgáltató Kft. látja el. A közszolgáltatási szerződés rögzíti, hogy a szolgáltató minden évben írásban beszámol a temetőüzemeltetésről, annak bevételeiről és kiadásairól. Az üzemeltető a szerződésre hivatkozva megküldte azelmúlt évre vonatkozó beszámolóját.

**II. a temetőkről és a temetkezésről szóló 20/2011. (09.07.) önkormányzati rendelet felülvizsgálata**

A temetőkről és a temetkezésről szóló 1999. XLIII. tv. 41. § (3) bekezdésében található felhatalmazás alapján a települési önkormányzat a temetővel kapcsolatos díjakról az alábbiak szerint rendelkezik:

***40. §***

*(2) A temető tulajdonosa, köztemető esetén az önkormányzat a temető üzemeltetésével és fenntartásával kapcsolatosan felmerült szükséges és indokolt költségek alapján állapítja meg*

*a) a temetési hely, illetőleg az újraváltás díját,*

*b) a temetkezési szolgáltatók kivételével a temetőben vállalkozásszerűen munkát végzők által fizetendő temetőfenntartási hozzájárulás díját,*

*c) a temetői létesítmények, illetve az üzemeltető által biztosított szolgáltatások igénybevételéért a temetkezési szolgáltatók által fizetendő díjat,*

*d) a temetőbe való behajtás díját.*

*(3) A (2) bekezdésben meghatározott díjfajtákon belül a köztemetőkre vonatkozó díjak mértékét az önkormányzat rendeletben állapítja meg.* ***A díjmértékeket évente felül kell vizsgálni****.*

*(4) Az egyes díjfajtákon belül a temetőben vállalkozásszerűen munkát végzők által fizetendő temetőfenntartási hozzájárulási díj mértéke az adott évben az egyes sírhelyekre megállapított megváltási díjtételek egyszerű számtani átlagának 5%-át nem haladhatja meg.*

*(5) A települési önkormányzat képviselő-testülete, fővárosban a közgyűlés a díj megállapításakor kikéri a fogyasztók területileg illetékes érdekképviseleti szerveinek véleményét.*

A díjak megállapításának alapja a temető üzemeltetésével és fenntartásával kapcsolatosan felmerült szükséges és indokolt költségek.

A díjakat rendeletben kell megállapítani, és évente felül kell vizsgálni. A díj megállapításakor ki kell kérni a fogyasztók területileg illetékes érdekképviseleti szerveinek véleményét.

Telki község Önkormányzata 2018-ban emelte meg a temetkezési hely megváltási díjakat, így most nem javasolunk újabb emelést.

Telki Község Önkormányzata Képviselő-testületének a köztemető rendjéről, használatának és igénybevételének szabályairól szóló [20/2011.(09.07.)](https://www.telki.hu/docs/e-hivatal/rendeletek/kommunalis/20_2011_Koztemetorol_es_temetkezesrol.pdf) önkormányzati rendelete jelenleg az alábbi díjakat tartalmazza:

|  |  |
| --- | --- |
|  | díjak |
| egyes sírhely | 25.000 Ft+Áfa/25 év |
| kettes sírhely | 50.000 Ft+Áfa/25 év |
| sírbolt esetén | 150.000 Ft+Áfa/60 év |
| urnafülke | 20.000 Ft+Áfa/10 év |
| urnafülke nem Telki lakos esetén | 25.000 Ft+Áfa/10 év |

Az Önkormányzat a Magyar Falu Program keretében pályázatot nyújtott be a rossz állapotban lévő ravatalozó épület helyett új ravatalozó épület építésére. A pályázat elbírálási szakaszban van.

Telki, 2020. október 1.

Deltai Károly

polgármester

**1.határozati javaslat**

**Telki község**

**Önkormányzat**

**Képviselő-testülete**

**…/2020. (X…...) Önkormányzati határozata**

**Beszámoló a temető és a ravatalozó 2019.évi üzemeltetéséről**

A Képviselő-testület úgy határoz, hogy elfogadja a Temető és ravatalozó 2019. évi üzemeltetésétől a Gyertyaláng Kft. által készített 1. számú melléklet szerinti beszámolót.

Felelős: Polgármester

Határidő: azonnal

**2.határozati javaslat**

**Telki község**

**Önkormányzat**

**Képviselő-testülete**

**…/2020. (X…...) Önkormányzati határozata**

**a temetőkről és a temetkezésről szóló 20/2011. (09.07.) önkormányzati rendelet felülvizsgálata**

Telki Község Önkormányzata Képviselő-testülete a temetőkről és a temetkezésről szóló 20/2011.(09.07.) önkormányzati rendeletében szabályozott, a temetési helyek megváltásának, illetve újraváltásának díjait felülvizsgálta, ami alapján megállapítja, hogy

a) a díjakat módosítani nem kívánja.

vagy

b) a díjakat az alábbiak szerint kívánja módosítani:

…………………………………………………………………………………………………………………………………………………………………………………………………

Határidő: azonnal

Felelős: Polgármester